# Josh Cavallo

Josh Cavallo (Melbourne, 13 de novembre de 1999) és un futbolista australià que juga com a defensa de l'Adelaide United FC d'Austràlia. Es va formar a les categories inferiors del Melbourne Victory FC i el seu primer equip professional va ser el Melbourne City FC. També ha jugat amb la selecció sub 20 australiana. L'octubre de 2021, va fer un comunicat públic visualitzant-se com a homosexual, sent un dels primers futbolistes masculins professionals en actiu en fer-ho.

## Carrera esportiva

Josh Cavallo va iniciar la seva trajectòria futbolística al Melbourne Victory FC. Posteriorment va recalar als equips juvenils i professionals del Melbourne City FC. El 15 d'abril de 2019, el Melbourne City va anunciar que Cavallo deixaria el club a l'expiració del seu contracte al final de la temporada 2018-19.

### Western United

El 24 de juny de 2019, el Western United de la Lliga australiana de futbol va anunciar que Cavallo s'uniria al club abans de l'inici de la temporada. Va debutar el 3 de gener de 2020 amb una derrota per 3-2 contra el seu anterior club, com a substitut de l'Apostolos Stamatelopoulos al minut 71.
El 10 de febrer de 2021 el Western United va anunciar que el jugador avandonava el club.

### Adelaide United

El 18 de febrer de 2021, Josh Cavallo va signar un contracte de curta durada per jugar amb l'Adelaide United FC, que després de l'èxit de l'arribada, es va prorrogar per dos anys l'11 de maig. Va ser recompensat amb el premi A-League Rising Star de l'Adelaide United FC després d'una reeixida campanya 2020-21, en la qual va jugar 18 partits.

## Vida personal

Josh Cavallo va fer públic que era homosexual el 27 d'octubre de 2021, convertint-se en un dels primers futbolistes masculins professionals en actiu, i el primer de la màxima categoria en tot el món. El comunicat, difós pels seus comptes personals a xarxes socials i els de l'Adelaide United FC, afirmava que "he estat barallant contra la meva sexualitat durant més de sis anys i ara estic orgullós de poder descansar sobre aquest tema".
El jugador australià va rebre multitud de mostres de suport, tant del seu club com dels jugadors d'aquest, entre ells la de Javi López, exjugador del RCD Espanyol, així com d'altres equips de l'A-League i de la mateixa lliga. També va rebre missatges de suport d'equips de futbol de tot el món, com el Melbourne Victory FC, el Tottenham Hotspur o el FC Barcelona, futbolistes com la Caitlin Foord o el Gerard Piqué, i esportistes de tota mena com en Pau Gasol.

## Referències

* ↑ «Cavallo sortirà al final de la temporada» (en anglès). Melbourne City FC, 15-04-2019. [Consulta: 27 octubre 2021].
* ↑ «Western United confirma doble incorporació» (en anglès). A-League, 15-04-2019. [Consulta: 27 octubre 2021].
* ↑ Greco, John. «Crònica del Melbourne City FC - Western United FC» (en anglès). A-League, 03-01-2020. [Consulta: 27 octubre 2021].
* ↑ «Josh Cavallo surt» (en anglès). Western United, 10-02-2021. [Consulta: 27 octubre 2021].
* ↑ «Els Reds signen Cavallo per la resta de la temporada» (en anglès). Adelaide United FC, 18-02-2021. [Consulta: 27 octubre 2021].
* ↑ «Els Reds estenen el contracte de Cavallo per dos anys» (en anglès). A-League, 11-05-2021. [Consulta: 27 octubre 2021].
* ↑ «Waldus i Halloran premis Alagich Vidmar 2021» (en anglès). Adelaide United FC, 15-06-2021. [Consulta: 27 octubre 2021].
* 1 2 «Un futbolista d'elit australià surt de l'armari: "Estic cansat d'intentar fer veure el que no és"». Vilaweb, 27-10-2021. [Consulta: 27 octubre 2021].
* 1 2 «Josh Cavallo trenca un 'tabú' i admet ser gai sent futbolista en actiu: "He batallat contra la meva sexualitat per a complir el meu somni"» (en castellà). Marca, 27-10-2021. [Consulta: 27 octubre 2021].
* ↑ Kemp, Emma. «"He estat lluitant contra la meva sexualitat": Josh Cavallo, jugador de l'A-League masculina, surt de l'armari com a gai» (en anglès). The Guardian, 27-10-2021. [Consulta: 28 octubre 2021].

## Vegeu també

* Homosexualitat al futbol
* Adelaide United FC
* Lliga australiana de futbol

## Enllaços externs

* Fitxa de Josh Cavallo a Soccerway